SL
C 463/24
Uradni list Evropske unije
5.12.2022
Izrek 1.
Ugovor zoper zamudno sodbo z dne 25. junija 2020, Malacalza Investimenti/ECB, T 552/19, EU:T:2020:294, s katero je bila razglašena ničnost sklepa ECB z dne 12. junija 2019 o zavrnitvi dostopa do njenega Sklepa z dne 1. januarja 2019 o imenovanju začasne uprave v družbi Banca Carige SpA in do drugih dokumentov v zvezi s tem se zavrne, zato se razglasitev ničnosti sklepa ECB z dne 12. junija 2019, izrečena z zamudno sodbo, potrdi. 2.
ECB se naloži plačilo stroškov.
(1)
UL C 328, 30.9.2019.
Sodba Splošnega sodišča z dne 28. septembra 2022 – LAICO/Svet (Zadeva T-627/20) (1) (Skupna zunanja in varnostna politika – Omejevalni ukrepi, sprejeti zaradi razmer v Libiji – Zamrznitev sredstev – Seznam oseb, subjektov in organov, na katere se nanaša zamrznitev sredstev in gospodarskih virov – Ohranitev imena tožeče stranke na seznamu – Napaka pri presoji) (2022/C 463/32) Jezik postopka: angleščina Stranki Tožeča stranka: Libyan African Investment Company (LAICO) (Tripoli, Libija) (zastopnika: A. Bahrami in N. Korogiannakis, odvetnika) Tožena stranka: Svet Evropske unije (zastopnika: M.-C. Cadilhac in V. Piessevaux, agenta)
Predmet Tožeča stranka na podlagi člena 263 PDEU predlaga razglasitev ničnosti, na eni strani, Sklepa Sveta (SZVP) 2020/1137 z dne 30. julija 2020 o izvajanju Sklepa (SZVP) 2015/1333 o omejevalnih ukrepih zaradi razmer v Libiji (UL 2020, L 247, str. 40) in Sklepa Sveta (SZVP) 2021/1251 z dne 29. julija 2021 o spremembi Sklepa (SZVP) 2015/1333 o omejevalnih ukrepih zaradi razmer v Libiji (UL 2021, L 272, str.
71) v delu, v katerem ohranja njeno ime na seznamu subjektov iz Priloge IV k Sklepu Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL 2015, L 206, str.
34), ter na drugi strani Izvedbene uredbe Sveta (EU) 2020/1130 z dne 30. julija 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji (UL 2020, L 247, str. 14), in Izvedbene uredbe Sveta (EU) 2021/1241 z dne 29. julija 2021 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji in razveljavitvi Uredbe (EU) št.
204/2011 (UL 2021, L 272, str.
1) v delu, v katerem je njeno ime ohranjeno na seznamu subjektov iz Priloge III k Uredbi Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št.
204/2011 (UL 2016, L 12, str. 1).
Izrek 1.
Izvedbeni sklep Sveta (SZVP) 2020/1137 z dne 30. julija 2020 o izvajanju Sklepa (SZVP) 2015/1333 o omejevalnih ukrepih zaradi razmer v Libiji in Sklep Sveta (SZVP) 2021/1251 z dne 29. julija 2021 o spremembi Sklepa (SZVP) 2015/1333 o omejevalnih ukrepih zaradi razmer v Libiji se razglasita za nična v delu, v katerem je ime Libyan African Investment Company (LAICO) ohranjeno na seznamu iz Priloge IV k Sklepu Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP.